Diari Oficial de la Generalitat Valenciana


Sumari del DOGV 4924, del 14-01-2005 (2005/234)

ORDRE de 29 de desembre de 2004, de la Conselleria de Territori i Habitatge, per la qual es fan públiques els zones de la Comunitat Valenciana on es declara obligatori i d'utilitat pública el tractament per al control de la plaga Paysandisia archon (Busmeister, 1880) en terrenys forestals.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2004/12/29/(2)/dof/vci/html**

### Dades del document

Número de DOGV
:   4924

Data del DOGV
:   14-01-2005

Secció del DOGV
:   I. DISPOSICIONS GENERALS

Número del document
:   2005/234


Data del document
:   29-12-2004

Organisme emissor
:   Conselleria de Territori i Habitatge

Tipus de document
:   Ordre

Descriptors 

:   * Pobla de Vallbona, la
    * Serra
    * Bétera
    * Nàquera
    * Olocau
    * malaltia vegetal
    * destrucció de cultius
    * legislació
    * arboricultura
    * tractament fitosanitari

ORDRE de 29 de desembre de 2004, de la Conselleria de Territori i Habitatge, per la qual es fan públiques els zones de la Comunitat Valenciana on es declara obligatori i d'utilitat pública el tractament per al control de la plaga Paysandisia archon (Busmeister, 1880) en terrenys forestals. [2005/234]
  
La Conselleria d'Agricultura, Pesca i Alimentació va declarar de manera oficial, mitjançant una ordre de 26 de maig del 2003, la presència de la plaga Paysandisia archon (Busmeister, 1880) a la Comunitat Valenciana. Aquesta espècie, procedent del con sud-americà, afecta diverses espècies de palmàcies cultivades en vivers, parcs i jardins, i poden afectar margallons silvestres (Chamaerops humilis), espècie típica de la flora valenciana.
  
Com que recentment s'han localitzat els primers margallons silvestres afectats per aquesta plaga i a fi d'evitar-ne l'expansió i l'afecció a les poblacions de margalló, la conservació i preservació de danys de les quals és una obligació de l'administració forestal, segons es recull en l'article 52 de la Llei 3/93, forestal de la Comunitat Valenciana, i per raó de les facultats que tinc atribuïdes i de conformitat amb el que estableix l'article 53 de la llei esmentada,
  
ORDENE
  
Article 1
  
Declarar d'utilitat pública i obligatori el tractament per al control de la plaga Paysandisia archon (Busmeister, 1880), als terrenys forestals dels següents termes municipals de la Comunitat Valenciana:
  
- Província de València: Bétera, la Pobla de Vallbona, Náquera, Olocau i Serra.
  
Article 2
  
1. S'estableix l'obligatorietat de la destrucció dels margallons afectats per la plaga, localitzats en terrenys forestals, i que, a judici del personal tècnic de la Direcció General de Gestió del Medi Natural, constituïsquen un greu perill per a la difusió d'aquesta malaltia.
  
2. De la mateixa manera, s'estableix l'obligatorietat del tractament amb productes fitosanitaris adequats dels margallons que no presenten símptomes i que es troben en l'entorn d'altres afectats.
  
3. Perquè en prenguen coneixement, la direcció territorial corresponent notificarà als propietaris afectats la present declaració, almenys quinze dies abans de l'inici dels treballs.
  
DISPOSICIÓ FINAL
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 29 de desembre de 2004
  
El conseller de Territori i Habitatge,


Còpia Permalink ELI